તો કેટલીક સ્ત્રીઓને આ જ સમયે ફ્રિયાદો કરવાનું સૂઝે છે. તેઓને એમ હોય છે કે, આમ તો તેમના પતિ પાસે તેમની વાતો સાંભળવાનો સમય નથી હોતો, તો આ જ સમયનો ઉપયોગ કરી લેવાય… તેઓ આજ સમયે, ઘરમાં આખો દિવસ શું બન્યું? કોની સાથે મગજમારી થઇ, તેમના મમ્મી – બાળકો સાથે થતી રોજબરોજની કચકચ … જેવા વિષયો પર ચર્ચા કરવા બેસી જતા હોય છે. તો આ જ સમયે પતિ મહાશય પણ, પોતાને આખો દિવસ કેટલો સ્ટ્રેસ રહે છે, બોસ સાથેની રોજની ટકટક .. જેવી ચર્ચા કરવા માંડે છે. આમ કરવાથી, આ મૂલ્યવાન સમય વેડફઈ જતો હોય છે. જેવું ના બને, તેની જવાબદારી દરેક કપલની બની રહે છે. આ સમયે તમે, વળી પાછો ક્યારે એકબીજા સાથે સમય પસાર કરવાનું પસંદ કરશો, નાનું વેકેશન પ્લાન કરવું, જેવી ચર્ચા પણ કરી શકાય છે. એક વાતનું ધ્યાન રાખવું ઘટે કે, એવી વાતોની ચર્ચા નહીં થાય કે જે, તમારી ઊંઘ જ ઉડાડી દે અને ત્યાર પછીના દિવસો પણ બગાડી નાંખે.